open-index/open-wikipedia-markdown huggingface dataset:
Γιούλια Αχονκόβα

Η **Γιούλια Αλεξάντροβνα Αχονκόβα** (ρωσικά: Юлия Александровна Ахонькова), είναι Ρωσίδα τραγουδίστρια, μοντέλο και χορεύτρια. Το 2003 ήταν η Μις Ρωσία και αργότερα έκανε καριέρα στο τραγούδι.

## Καριέρα
Η Γιούλια το 2003 ήταν η Μις Ρωσία, αργότερα το 2004 έκανε καριέρα στο τραγούδια, βγάζοντας δύο τραγούδια με το ψευδώνυμο "Τζουλιέτα" (Ρωσικά: *Джульетта*). Αργότερα μετακόμισε στις ΗΠΑ με το ψευδώνυμο Julia Kova, και έβγαζε τραγούδια στα αγγλικά. Το 2009 επέστρεψε στη Ρωσία με την ευκαιρία να βγάλει καινούρια τραγούδια.

## Σινγκλς
As "Джульетта":
*Под дождем (2004)
*Помни Меня (2005)

## Βιντεογραφία
*Нелегальный ангел (2003)
*Конфетный мальчик (2004)
*Crush (2005)
*Beep Beep (2007)
*Sorry (2007)
*Don't Go For Anything But Love (2007)

## Δισκογραφία
**Julia Kova — «Это я»** (2007)

# Бип-Бип (Feat. Scott Storch & Stacks)
# Sorry (Feat. Honorrebel)
# Maмa Нe Ругай (Feat. Stacks)
# Апельсины (Feat. Nox)
# Немножко (Feat. Stacks)
# Если Ты Любишь Очень (Feat. Nox)
# Заходи (Feat. Honorrebel)
# Это Я (Секреты)
# Взгляды-Заточки
# Признайся

## Παραπομπές


## Εξωτερικοί σύνδεσμοι
*Unofficial website
*official website
*Twitter

Κατηγορία:Ρωσίδες τραγουδίστριες
Κατηγορία:Ρωσίδες χορεύτριες
Κατηγορία:Ρωσίδες μοντέλα
Κατηγορία:Φωτομοντέλα
Κατηγορία:Μις Ρωσία
Απόλλων Λυμπιών

Το **Εθνικόφρον Σωματείο «Απόλλων» Λυμπιών** (ή ο **Απόλλων Λυμπιών**) είναι κυπριακό αθλητικό και πολιτιστικό σωματείο με έδρα τα Λύμπια της επαρχίας Λάρνακας. Το σωματείο έχει τμήματα ποδοσφαίρου σε άνδρες και γυναίκες. Η ποδοσφαιρική ομάδα του σωματείου έχει συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώμα της ομάδας είναι το γαλάζιο.

## Ίδρυση
Το σωματείο ιδρύθηκε στις 30 Ιανουαρίου 1948 με την ονομασία **Θ.Ο.Ι. Λυμπιών** (Θρησκευτικό Ορθόδοξο Ίδρυμα Λυμπιών). To 1954 μετονομάστηκε σε **Εθνικόφρον Σωματείο «Απόλλων» Λυμπιών**. Ανέπτυξε αθλητική δράση αλλά και πολιτιστική με τη διοργάνωση καλλιτεχνικών εκδηλώσεων.

## Ποδόσφαιρο

### Περίοδος 1980-1990
Ο Απόλλων Λυμπιών ξεκίνησε να αγωνίζεται στις διοργανώσεις της ΕΠΟΠΛ. Το 1980  κατέκτησε το Πρωτάθλημα πρωταθλητριών ΣΤΟΚ κερδίζοντας την ένταξη του στη Γ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ).

Στην πρώτη του συμμετοχή, την περίοδο 1980-81, τερμάτισε στη δεύτερη θέση, ένα βαθμό πίσω από την πρωταθλήτρια ομάδα, κερδίζοντας την άνοδο του στη Β΄ κατηγορία. Ακολούθησαν έξι συμμετοχές στη Β΄ κατηγορία. Καλύτερη θέση που κέρδισε ήταν η πέμπτη θέση την περίοδο 1983-84. Την περίοδο 1986-87 τερμάτισε στη 15η θέση και υποβιβάστηκε στη Γ΄ κατηγορία. Την περίοδο 1987-88 τερμάτισε στη 13η θέση και υποβιβάστηκε στη Δ΄ κατηγορία. Την περίοδο 1988-89 κατέκτησε την πρώτη θέση στον όμιλο του στο πρωτάθλημα Δ΄ κατηγορίας και ακολούθως κέρδισε την άνοδο του στη Γ΄ κατηγορία μέσα από αγώνες μπαράζ.



1Η Δ΄ κατηγορία ήταν χωρισμένη σε τέσσερις ομίλους. Ο Απόλλων συμμετείχε στον Δ΄ όμιλο.


### Περίοδος 1990-2000
Ακολούθησαν δύο συμμετοχές στη Γ΄ κατηγορία. Την περίοδο 1990-91 προβιβάστηκε στη Β΄ κατηγορία. Ακολούθησαν δύο συνεχόμενοι υποβιβασμοί και έτσι ο Απόλλωνας βρέθηκε στη Δ΄ κατηγορία στην οποία παρέμεινε μέχρι το τέλος της δεκαετίας.



### Περίοδος 2000-2004
Ο Απόλλωνας συμμετείχε στη Δ΄ κατηγορία έως την περίοδο 2003-04. Πριν από την έναρξη της περιόδου 2004-05 αποχώρησε από το πρωτάθλημα λόγω οικονομικών προβλημάτων. Στη συνέχεια συμμετείχε στις διοργανώσεις της ΕΠΟΠΛ ενώ από το 2015 συμμετέχει στις διοργανώσεις της ΑΠΟΕΣΠ.



1Ο Απόλλων Λυμπιών αποχώρησε πριν από την έναρξη του πρωταθλήματος και όλοι οι αγώνες τους κατακυρώθηκαν υπέρ των αντιπάλων του με σκορ 0-2.
2Παρόλο που κληρώθηκε στον Α΄ γύρο, δεν παρουσιάστηκε στον αγώνα.


## Έδρα
Ο Απόλλωνας διαθέτει ιδιόκτητο γήπεδο, το Στάδιο Απόλλων Λυμπιών.

## Τίτλοι
* Πρωταθλήματα Δ΄ κατηγορίας (1): 1989 (Δ΄ όμιλος)
*Πρωτάθλημα πρωταθλητριών ΣΤΟΚ (1): 1980
*Πρωταθλήματα ΕΠΟΠΛ (4): 1974, 1975, 1977, 1980
*Κύπελλο ΕΠΟΠΛ (3): 1974, 1975, 1980 
*Κύπελλο ΑΠΟΕΣΠ (1): 2016

## Παραπομπές


## Βιβλιογραφία
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*
*
*

Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1948
Κατηγορία:Αθλητικοί σύλλογοι Επαρχίας Λευκωσίας
Κατηγορία:Λύμπια
Όρος Οντάκε

Το **όρος Οντάκε** ( , *Ontake-san*) ή όρος **Κίσο Οντάκε** (木曽御嶽山 , *Kiso Ontake-san*) είναι το δεύτερο υψηλότερο ηφαίστειο της Ιαπωνίας, με ύψος 3.067 μέτρα. Το ηφαίστειο βρίσκεται περίπου 100 χιλιόμετρα βορειοανατολικά της Ναγκόγια, στα όρια των περιφερειών Ναγκάνο και Γκίφου, μεταξύ των πόλεων Κίσο, Οτάκι και Γκέρο.

Στο όρος έχουν σχηματιστεί 5 λίμνες μέσα σε κρατήρες. Οι λίμνες ανακαλύφθηκαν το 1927 ύστερα από την διεξαγωγή σχετικών ερευνών στο όρος από το Πανεπιστήμιο του Κιότο. Από αυτές, η λίμνη Ίτσι νο-ίκε (一ノ池, λίμνη Ένα) βρίσκεται σε υψόμετρο 2.990 μ., με το μέσο βάθος των νερών να είναι ελάχιστα εκατοστά. Η λίμνη Νι νο-ίκε (二ノ池, λίμνη Δύο) βρίσκεται σε υψόμετρο 2.905 μέτρων, με μέσο βάθος τα 3,5 μέτρα ενώ η βαθύτερη από αυτές είναι η Σαν-νο-ίκε (三ノ池, λίμνη Τρία), σε υψόμετρο 2.720 μ. με μέσο βάθος τα 13,3 μέτρα. Οι άλλες δύο λίμνες Γιον νο-ίκε (四ノ池, λίμνη Τέσσερα) και Γκο νο-ίκε (五ノ池, λίμνη Πέντε), με ελάχιστα αποθέματα νερού όπως και η πρώτη λίμνη, βρίσκονται σε υψόμετρα 2.690 και 2.790 μέτρων αντίστοιχα.   

Μέχρι τις 28 Οκτωβρίου του 1979, όταν και εξεράγη, το ηφαίστειο παρέμενε ανενεργό για πάνω από 300.000 χρόνια. Η τελευταία έκρηξη σημειώθηκε στις 27 Σεπτεμβρίου 2014. Την ώρα της έκρηξης στο βουνό βρίσκονταν εκατοντάδες επισκέπτες, καθώς αποτελεί δημοφιλή προορισμό για τουρίστες και πεζοπόρους. Οι πεζοπόροι παγιδεύτηκαν στο σύννεφο ηφαιστειακής τέφρας που δημιουργήθηκε. Τα θύματα της έκρηξης ξεπέρασαν τους 30 νεκρούς. Ο τελικός απολογισμός ήταν 57 νεκροί και 6 αγνοούμενοι.

## Παραπομπές
  

## Εξωτερικοί σύνδεσμοι
* 

Κατηγορία:Βουνά της Ιαπωνίας
Κατηγορία:Ηφαίστεια της Ιαπωνίας
Βουλγαρικές βουλευτικές εκλογές Νοεμβρίου 1923

Οι βουλευτικές εκλογές διεξήχθησαν στη Βουλγαρία στις 18 του Νοεμβρίου του 1923. Ακολούθησαν ένα πραξικόπημα τον Ιούνιο που ανέτρεψε την Βουλγαρική Αγροτική Εθνική Ένωση της κυβέρνησης με επικεφαλής τον Αλεκσάνταρ Σταμπολίνσκι, η οποία είχε εκλεγεί στις εκλογές του Απριλίου. Το αποτέλεσμα ήταν μια νίκη για τη Δημοκρατική Συμμαχία η οποία κέρδισε 200 από τις 247 έδρες. Η προσέλευση των ψηφοφόρων ήταν 86,2%.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές 1927

Οι βουλευτικές εκλογές διεξήχθησαν στη Βουλγαρία στις 29 του Μαΐου 1927. Το αποτέλεσμα ήταν νίκη για τη συμμαχία Δημοκρατική συμμαχία-Εθνικό Φιλελεύθερο κόμμα η οποία κέρδισε 174 από τις 261 έδρες. Η προσέλευση των ψηφοφόρων ήταν 84,3%.

## Αποτελέσματα
### Ψήφοι

### Έδρες

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Φράουενκιρχε (Μόναχο)

Η **Φράουενκιρχε** (πλήρες όνομα *Dom zu unserer Lieben Frau*, *Καθεδρικός της Αγαπημένης Δεσποίνης ημών*) είναι εκκλησία στη βαυαρική (παλαιά) πόλη του Μονάχου, που αποτελεί καθεδρικό ναό της Αρχιεπισκοπής Μονάχου και Φράιζινγκ και έδρα του αρχιεπισκόπου της. Είναι ένα από τα πιο γνωστά αξιοθέατα της βαυαρικής πρωτεύουσας και θεωρείται σύμβολό της.

Τα δύο καμπαναριά (πύργοι) της εκκλησίας είναι ιδιαίτερα ευδιάκριτα, λόγω των ορίων ύψους που ισχύουν για τα γύρω κτίρια: ύστερα από τοπικό δημοψήφισμα, που κρίθηκε με μικρή πλειοψηφία, η δημοτική αρχή απαγορεύει την οικοδόμηση κτιρίων που ξεπερνούν τα 99 μέτρα σε ύψος, δηλαδή ακριβώς το ύψος που έχει το ψηλότερο από τα δύο καμπαναριά. Το νότιο καμπαναριό είναι επισκέψιμο για το κοινό και ο εξώστης στην κορυφή του προσφέρει μοναδική θέα της πόλης του Μονάχου, αλλά και των Άλπεων.

Η Φράουενκιρχε κατασκευάστηκε από κόκκινο τούβλο μέσα σε 20 χρόνια, από το 1468 έως το 1488, εποχή που το Μόναχο είχε μόλις 13.000 κατοίκους. Το αρχιτεκτονικό στυλ είναι ύστερο γοτθικό και το κτίριο έχει σχεδιαστεί με πολύ απλό τρόπο, χωρίς τις πλούσιες διακοσμήσεις του γοτθικού στυλ.

Το υστερογοτθικό τούβλινο κτίριο με τα παρεκκλήσια που περιβάλλουν την αψίδα έχει μήκος 109 μέτρα, πλάτος 40 μέτρα και ύψος 37 μέτρα, χωρά δε 20.000 πιστούς. Σε αντίθεση με έναν ευρέως διαδεδομένο μύθο που λέει ότι τα δύο καμπαναριά έχουν ακριβώς ένα μέτρο διαφορά ύψους, στην πραγματικότητα το ύψος τους είναι σχεδόν ίσο: το βόρειο καμπαναριό είναι 98.57 μέτρα, ενώ το νότιο 98,45 μέτρα, δηλαδή 12 εκατοστά λιγότερο. Το αρχικό σχέδιο προέβλεπε χαρακτηριστικούς γοτθικούς μυτερούς κώνους στην κορυφή των καμπαναριών, όπως και στον καθεδρικό ναό της Κολωνίας, αλλά αυτοί ποτέ δεν κατασκευάστηκαν, εξαιτίας της έλλειψης χρημάτων, με αποτέλεσμα τα καμπαναριά να παραμείνουν χωρίς στέγη για δεκαετίες. Τελικά, αντί για τους κώνους, κατασκευάστηκαν δύο τρούλοι κατά τη διάρκεια της Αναγέννησης. Λόγω της μεταγενέστερης κατασκευής τους, δεν ταιριάζουν με την αρχιτεκτονική του υπόλοιπου κτιρίου, ωστόσο έχουν γίνει τοπόσημο του Μονάχου.

## Παραπομπές


Κατηγορία:Καθεδρικοί ναοί στη Γερμανία
Κατηγορία:Μόναχο
Λαϊκό Φιλελεύθερο Κόμμα (Βουλγαρία)

Το **Λαϊκό Φιλελεύθερο Κόμμα** () ήταν πολιτικό κόμμα στη Βουλγαρία.

## Ιστορία
Ήταν μία από τις τέσσερις παρατάξεις που προήλθαν από το Φιλελεύθερο κόμμα, ιδρύθηκε από τον Στέφαν Σταμπολόφ το 1886 με την ονομασία *Για την ίδια τη Βουλγαρία*, πριν πάρει το επόμενο έτος το μετέπειτα όνομα του. Ήταν το κυβερνών κόμμα μέχρι που ο Σταμπόλοφ απολύθηκε από τον Πρίγκιπα Φερδινάνδο το 1894, και η δράση του κόμματος απαγορεύτηκε. Στις εκλογές του 1899 το κόμμα αναδείχθηκε ως η δεύτερη μεγαλύτερη δύναμη στην Εθνοσυνέλευση με 19 από τις 169 έδρες, και κατά τη διάρκεια του ίδιου έτους συγχωνεύτηκε με το Φιλελεύθερο Κόμμα (Ραντοσλαβιστές) για να σχηματίσουν το Ηνωμένο Φιλελεύθερο κόμμα. Στις εκλογές του 1901 το κόμμα κερδίζει 24 έδρες. Στις εκλογές το επόμενο έτος έπεσε σε μόλις οκτώ έδρες.

Το κόμμα πήγε άσχημα μέχρι τους Βαλκανικούς Πολέμους του 1912-1913, κερδίζοντας οκτώ έδρες το 1903, μόλις ένα το 1908 και έξι το 1911. Μετά τον πόλεμο το κόμμα συμμετείχε μέσα στα επόμενα δύο εκλογές σε συνασπισμό με το Φιλελεύθερο κόμμα και το Νέο Φιλελεύθερο κόμμα. Στις εκλογές του 1913 το κόμμα κέρδισε 26 έδρες, καθιστώντας το τρίτο μεγαλύτερο κόμμα στην Εθνική Συνέλευση, και κέρδισε 31 έδρες στις εκλογές του επόμενου έτους.

Μετά τον Πρώτο παγκόσμιο πόλεμο το κόμμα διασπάστηκε σε δύο παρατάξεις, μια υπό τον Ντόμπρι Πέτκοφ και το άλλο από τον Νικολάι Γεναντίεφ. Στις εκλογές του 1919 η παράταξη Πέτκοφ κέρδισε δύο έδρες, ενώ η ομάδα Γεναδίεφ κέρδισε μόνο μία. Στις εκλογές του 1920 οι δύο παρατάξεις διπλασιάσαν τις έδρες τους. Το 1920 η ομάδα Γεναδίεφ συγχωνεύθηκε με το Φιλελεύθερο Κόμμα (Ραντοσλαβίστς) και το Νέο Φιλελεύθερο κόμμα για να σχηματίσουν το Εθνικό Φιλελεύθερο κόμμα.

## Παραπομπές


## Πηγές
*  

Κατηγορία:Πολιτικά κόμματα της Βουλγαρίας
Ιγουαλάδα

Η **Ιγουαλάδα** (στα καταλανικά και στα ισπανικά *Igualada*) είναι μια πόλη της Καταλονίας που εντάσσεται στην επαρχία της Βαρκελώνης και είναι πρωτεύουσα της κομητείας της Ανόγια. Απέχει 67 χιλιόμετρα από τη Βαρκελώνη και η κύρια οικονομική δραστηριότητα της περιοχής της είναι η βιομηχανία δέρματος και χάρτου. Είναι χτισμένη πάνω στον ποταμό Ανογιά, παραπόταμο του Λιοβρεγάτ.

## Ιστορία
Το όνομά της προέρχεται από το λατινικό *aqualata* που σημαίνει «πλατιά νερά» και κάνει αναφορά σε κάποια πιθανή λίμνη ή βάλτο που σχηματιζόταν στην περιοχή με τα νερά του ποταμού Ανογιά. Για πρώτη φορά αναφέρεται στις πηγές το 1003 ενώ τέθηκε κάτω από την προστασία της Βαρκελώνης και το 1381. Η εξάπλωσή της όμως επήλθε μετά τα μέσα του 19ου αιώνα, όταν και, λαμβάνοντας τον τίτλο της πόλης, συνδέθηκε στο σιδηροδρομικό δίκτυο της χώρας και άρχισε να δέχεται στην περιοχή της την εγκατάσταση βιομηχανιών.

## Παραπομπές


Κατηγορία:Πόλεις της Καταλονίας
Θάμαρ του Δαβίδ

Η **Θάμαρ του Δαβίδ** είναι πρόσωπο της Παλαιάς Διαθήκης, κόρη του Δαβίδ και της Μααχά, που υπήρξε θύμα βιασμού. 

## Η ατίμωση της Θάμαρ
Ο Αμνών, ετεροθαλής αδελφός της Θάμαρ, την ερωτεύτηκε και προσποιήθηκε ότι ήταν άρρωστος. Όταν ήρθε ο πατέρας τους Δαβίδ να τον δει, ο Αμνών του είπε να του στείλει την Θάμαρ να τον φροντίσει και να του ετοιμάσει φαγητό. Η Θάμαρ πήγε στο σπίτι του Αμνών, κι αυτός αφού έδιωξε όλους τους παριστάμενους, της ζήτησε να κοιμηθεί μαζί του. Η Θάμαρ του είπε να μη διαπράξει αυτή την ανοησία, και να πάει να τη ζητήσει από τον πατέρα τους, ο οποίος δεν θα αρνιόταν να τους παντρέψει. Ο Αμνών όμως, καθώς ήταν δυνατότερος απ' αυτήν, τη βίασε. Ο Αμνών έπειτα από την πράξη του μίσησε τη Θάμαρ και την έδιωξε από το σπίτι του. Ο αδελφός της ο Αβεσσαλώμ κατάλαβε ότι τη βίασε ο Αμνών και την πήρε στο σπίτι του. Μετά το γεγονός αυτό ο Αβεσσαλώμ, δε μιλούσε καθόλου στον Αμνών και τον μίσησε πολύ που είχε ατιμάσει την Θάμαρ. Όταν ο Δαβίδ πληροφορήθηκε το γεγονός, θύμωσε πάρα πολύ, που ο Αμνών ατίμασε την αδελφή του, παρ' όλα αυτά δεν τον τιμώρησε, γιατί ήταν ο πρωτότοκος και τον αγαπούσε πολύ. Μετά από δύο χρόνια, ο Αβεσσαλώμ εκδικήθηκε την ατίμωση της Θάμαρ και σκότωσε τον Αμνών σε ένα γλέντι.

## Παραπομπές


## Εξωτερικοί σύνδεσμοι
* 

Κατηγορία:Παιδιά του Δαβίδ
Δημοκρατικό Κόμμα (Βουλγαρία)

Το **Δημοκρατικό Κόμμα** ( ή *DP*) είναι κεντροδεξιό κόμμα της Βουλγαρίας με επικεφαλής τον Αλεκσάνταρ Πραματάρσκι. Το κόμμα είναι μέλος του Ευρωπαϊκού Λαϊκού κόμματος.

## Ιστορία
Το Δημοκρατικό κόμμα ιδρύθηκε το 1896 από τον Πέτκο Καραβέλοφ και μέλη που αποχώρησαν από το Φιλελεύθερο κόμμα. Στις εκλογές του 1899 το κόμμα κέρδισε 10 έδρες. Κέρδισε 27 έδρες στις εκλογές του 1901 με τον Καραβέλοφ να γίνετε πρωθυπουργός όπου μετά τις εκλογές έκανε κυβέρνηση συνασπισμού με το Λαϊκό Φιλελεύθερο κόμμα. Ωστόσο μειώθηκε σε επτά έδρες στις εκλογές του 1902. Αφού παρέμεινε σε επτά έδρες μετά τις εκλογές του 1903 και παρότι υπέστη μια διάσπαση το 1905, όταν οι Νέοι Δημοκρατικοί αποχώρησαν για να σχηματίσουν το Ριζοσπαστικό Δημοκρατικό κόμμα , το κόμμα πέτυχε μια μεγάλη νίκη στις εκλογές του 1908 κερδίζοντας 166 από τις 203 έδρες. Ο Αλεκσάνταρ Μαλίνοφ έγινε ο δεύτερος πρωθυπουργός του κόμματος.

Ο Μάλινοφ απομακρύνθηκε από το αξίωμά του το 1911, και το κόμμα δεν κατάφερε να κερδίσει μια θέση στις εκλογές για τη Συνταγματική Συνέλευση τον Ιούνιο του 1911. Στις βουλευτικές εκλογές του Σεπτεμβρίου το κόμμα κέρδισε τέσσερις έδρες, 14 έδρες στις εκλογές του 1913 και 31 στις πρόωρες εκλογές το 1914.

Στις εκλογές του 1919 το κόμμα κερδίζει 28 έδρες, πριν μειωθούν σε 24 έδρες στις εκλογές του 1920. Για τις εκλογές τον Απρίλιο του 1923 εντάχθηκε στη Συνταγματική συμμαχία που σχηματίστηκε για να αντιταχθεί στην Βουλγαρική Αγροτική Εθνική Ένωση. Η συμμαχία έλαβε 17 έδρες όμως η BZNS κέρδισε μια σαρωτική νίκη. Στις εκλογές του Νοέμβρη του 1923 το κόμμα ήταν μέλος της νικηφόρας Δημοκρατικής συμμαχίας.

Στις εκλογές του 1927 το κόμμα κέρδισε 11 έδρες συμμετέχοντας σε μια συμμαχία με την Βουλγαρική Αγροτική Εθνική Ένωση-Τομόφ και το Εθνικό Φιλελεύθερο κόμμα-Kyorchev. Πριν από τις εκλογές του 1931 το κόμμα εντάχθηκε στον συνασπισμό κομμάτων Λαϊκή συμμαχία.

Μετά το Β΄ Παγκόσμιο Πόλεμο το κόμμα συμμετείχε στις εκλογές για τη Συνταγματική Συνέλευση του 1946 αλλά δεν κατάφερε να κερδίσει μια θέση. Το κόμμα δεν έγινε μέρος του κυβερνώντος Πατριωτικό μέτωπο και η δράση του παύτηκε κατά τη κομουνιστική κυβέρνηση της χώρας.

Μετά την πτώση του κομμουνιστικού καθεστώτος το κόμμα επανιδρύθηκε το 1990 και εντάχθηκε στην συμμαχία Ένωση Δημοκρατικών δυνάμεων (SDS). Ο Συνασπισμός κέρδισε το δεύτερο υψηλότερο αριθμό εδρών στις εκλογές για τη Συνταγματική Συνέλευση του 1990, αλλά κέρδισε και τις κοινοβουλευτικές εκλογές το επόμενο έτος. Για τις εκλογές του 1994 το Δημοκρατικό Κόμμα άφησε τον συνασπισμό και σχηματίζει την Ένωση Λαϊκής συμμαχίας και το  BZNS, κερδίζοντας δεκαοκτώ έδρες. Για τις εκλογές του 1997, το Δημοκρατικό Κόμμα προσχώρησε στο νικηφόρο συνασπισμό των Ενωμένων Δημοκρατικών Δυνάμεων μαζί με το SDS.

Το κόμμα παρέμεινε στη συμμαχία για τις εκλογές του 2001 όπου έχασε από το Εθνικό Κίνημα - Συμεών Β΄. Στις εκλογές του 2005 κέρδισε 20 έδρες.

## Παραπομπές


## Πηγές
*  

Κατηγορία:Πολιτικά κόμματα της Βουλγαρίας
Αλίνα Γκρόσου

Η **Αλίνα Μιχάηλιβνα Γκρόσου** (ουκρανικά: *Аліна Михайлівна Ґросу*, 8 Ιουνίου 1995) είναι Ουκρανή τραγουδίστρια.

## Οικογένεια
*Πατέρας: Μιχαήλ Μιχάηλοβιτς Γκρόσου (γενν. 4 Αυγούστου 1967) - έχει εργαστεί σε μια επαγγελματική σχολή ως μηχανικός, στη συνέχεια, ως φορολογικός ελεγκτής, και αργότερα έγινε ένας επιχειρηματίας.;
*Μητέρα: Άννα Γκρόσου - εκπαιδεύτρια νοσοκόμα.;
*Αδερφός από τη μεριά της μητέρας της (γενν. 1985) - Επιχειρηματίας.

## Δισκογραφία
* 2000 — Разом зі мною (Вместе со мной)
* 2002 — Бджілка (Пчёлка)
* 2004 — Море волнуется
* 2008 — Хочу шалить
* 2009 — Мокрые ресницы
* 2010 — Мелом на асфальте
* 2018 — Бас

## Κλιπ
* 2001 — Рушничок
* 2003 — Бджілка
* 2003 — Лодочка
* 2003 — Мама
* 2004 — Беспризорный мальчишка
* 2004 — На 19 этаже
* 2005 — Море волнуется
* 2008 — Беспредел
* 2008 — Танцуют все
* 2009 — Мелом на асфальте
* 2009 — Мокрые ресницы
* 2010 — Он вернется (кавер группы «Ранетки»)
* 2010 — Прости меня, моя любовь
* 2010 — Прости меня, моя любовь (RMX)
* 2011 — Давай запомним это лето
* 2011 — По белому снегу
* 2012 — Взрослая
* 2012 — Бросай
* 2012 — Let Go
* 2013 — Твоей навеки
* 2014 — Отпущу
* 2014 — Ями
* 2014 — Пульса нет

## Παραπομπές


## Εξωτερικοί Σύνδεσμοι
* 

Κατηγορία:Ουκρανές τραγουδίστριες
Μαξίμ Φαντέγεφ

Ο **Μαξίμ Αλεξάντροβιτς Φαντέγεφ** (Ρωσικά: Макси́м Алекса́ндрович Фаде́ев), είναι Ρώσος τραγουδιστής-τραγουδοποιός και μουσικός.

## Καριέρα
Ο Φαντέγεφ από νεαρή ηλικία έδειξε ενδιαφέρον στη μουσική, από το 1989 έχει συνεργαστεί με μεγάλους καλλιτέχνες γράφοντας τραγούδια για εκείνους. Ο Φαντέγεφ έχει και την δυνατότητα να τραγουδήσει, διότι έχει παρακολουθήσει μαθήματα φωνητικής. Είναι μουσικός παραγωγός σε πολλούς καλλιτέχνες, όπως: Serebro (ήταν και εφευρετής), Γιούλια Σάβιτσεβα, Γελένα Τερλέεβα, Γκλιουκόζα, Ολέγκ Μαϊάμι, Λίντα, Άλλα Πουγκατσιόβα, Κάτια Λελ, Ηράκλι, KIT-I, Ανζελίκα Αγκουρμπάς, Λολίτα, Αλεξάντρ Μπουίνοφ, Γελένα Κουκάρσκαγια, Γκριγκόρι Λεπς, Ιρίνα Γεπιφάνοβα.

## Ως Σκηνοθέτης
2003 Когда я стану кошкой Мария Ржевская

## Εξωτερικοί σύνδεσμοι

* 

Κατηγορία:Ρώσοι τραγουδιστές
Κατηγορία:Ρώσοι συνθέτες
Κατηγορία:Ρώσοι μουσικοί παραγωγοί
Νατράσβεστος

Ως **νατράσβετος** (Soda lime) ορίζεται χημικά κοκκώδης μάζα σε λευκό ή γκρίζο χρώμα, που παράγεται από τη σύνθεση υδροξειδίου του ασβεστίου, υδροξειδίου του νατρίου και υδροξειδίου καλίου σε συνθήκες υψηλής θερμοκρασίας.

## Χημική σύνθεση
Η τυπική σύνθεση του υλικού είναι:

*Υδροξείδιο του ασβεστίου, Ca(OH)2 (περ. 75%)
*Νερό, H2Ο (περ. 20%)
*Υδροξείδιο του νατρίου, NaOH (περ. 3%)
*Υδροξείδιο του καλίου, KOH (περ. 1%).

## Χρήσεις
Χρησιμοποιείται σε συστήματα δέσμευσης του διοξειδίου του άνθρακος σε συσκευές κλειστού κυκλώματος, υποβρύχια, καταδυτικούς κώδωνες, διαστημικά οχήματα για την αποφυγή δηλητηρίασης διοξειδίου του άνθρακα. Στην ιατρική χρησιμεύει κυρίως για τη δέσμευση του διοξειδίου του άνθρακα της εκπνοής ασθενών που χειρουργούνται σε συστήματα ανακύκλωσης αερίων νάρκωσης κατά τη διάρκεια της χειρουργικής επέμβασης.

## Παραπομπές σημειώσεις


## Εξωτερικοί σύνδεσμοι
*[Sofnolime [MSDS]] Example of a commercial soda lime product that is used in diving and medicine
*Publications on sodalime in diving operations
*An Introduction to Sofnolime (Technical Article)

Κατηγορία:Βάσεις
Κατηγορία:Υδροξείδια
Κατηγορία:Ενώσεις ασβεστίου
Κατηγορία:Ενώσεις νατρίου
Κατηγορία:Καταλύτες
Λαϊκό Κόμμα (Βουλγαρία)

Το **Λαϊκό Κόμμα** () ήταν πολιτικό κόμμα στη Βουλγαρία μεταξύ 1894 και 1920.

## Ιστορία
Το κόμμα ιδρύθηκε το 1894 από τον Κονσταντίν Στοΐλοφ, κερδίζοντας τις εκλογές το ίδιο έτος. Το κόμμα κέρδισε και τις εκλογές του 1896 αλλά έπεσε σε μόλις δύο έδρες στις εκλογές του 1899.

Το Λαϊκό κόμμα κέρδισε 29 έδρες στις εκλογές του 1901 και 28 έδρες στις εκλογές του 1902, πριν κερδίσει τις εκλογές του 1903 με 134 από τις 189 έδρες στην Εθνοσυνέλευση. Ωστόσο, ο ανεξάρτητος βουλευτής Ράτσχο Πέτροφ διορίστηκε πρωθυπουργός και σχηματίζεται κυβέρνηση συνασπισμού με τα μέλη του Λαϊκού Κόμματος των Φιλελευθέρων που είχαν μόλις οκτώ έδρες.

Στις εκλογές του 1908 το κόμμα έπεσε σε δύναμη σε επτά έδρες. Ωστόσο το 1911 έκανε μια συμμαχία με το Προοδευτικό Φιλελεύθερο κόμμα και κέρδισαν με μεγάλη πλειοψηφία στις εκλογές για τη Συνταγματική Συνέλευση τον Ιούνιο και τις βουλευτικές εκλογές του Σεπτεμβρίου 1911. Το Λαϊκό κόμμα ήταν η μεγαλύτερη από τις δύο παρατάξεις, με 99 από 190 έδρες της συμμαχίας. Ο αρχηγός του κόμματος Ιβάν Ευστρατίεφ Γκέσοφ διορίστηκε Πρωθυπουργός.

Το 1913 έχασε τις εκλογές παίρνοντας πέντε έδρες. Στις εκλογές του 1914 κέρδισε άλλες πέντε έδρες, και στις εκλογές του 1919 κέρδισε 19 έδρες. Ωστόσο, το κόμμα έπεσε σε 14 έδρες στις εκλογές του 1920. Αργότερα στο ίδιο έτος, το κόμμα συγχωνεύεται με το Προοδευτικό Φιλελεύθερο Κόμμα και σχημάτισαν το των Ηνωμένο Λαϊκό Προοδευτικό κόμμα.

## Παραπομπές


## Πηγές
*  

Λαικο
Ρέους

Το **Ρέους** (*Reus* στα καταλανικά και τα ισπανικά) είναι πόλη της Καταλωνίας, πρωτεύουσα της επαρχίας Baix Camp του Νομού Ταραγόνα (Tarragona). Συνιστά σημαντικό οικονομικό, εμπορικό και αγροτικό κέντρο με μακρά παράδοση στην καλλιέργεια και τη διάθεση του φουντουκιού.

Το όνομα της πόλης μάλλον προέρχεται από την κελτική ρίζα red, που υποδηλώνει έναν τόπο που βρίσκεται πάνω στους οδικούς άξονες. Στη σημερινή τοποθεσία του Ρέους εγκαταστάθηκαν χριστιανικοί πληθυσμοί από τον Νορμανδό ιππότη και προσωρινό κύριο της Ταραγόνα, Ροβερ δ' Αγιλό γύρω στο 1150. Ο μεσαίωνας υπήρξε για την πόλη (που ονομαζόταν Reddis) η εποχή των εσωτερικών ερίδων και μαχών μεταξύ των κατοίκων της και της εξουσίας του ισχυρότατου αρχιεπισκόπου της Ταραγόνα. Το παπικό κλειδί και το κόκκινο τριαντάφυλλο στο σύμβολο της πόλης προέρχονται από τον πάπα Γρηγόριο ΙΑ', φεουδαρχικό κύριο της πόλης για ένα διάστημα.

Κατά τη διάρκεια του πολέμου των Σεγαδός, η πόλη ανακηρύχθηκε εχθρός της πατρίδας από το καταλανικό κοινοβούλιο και κατελήφθη από τα γαλλικά στρατεύματα λόγω της μη ενεργούς συμμετοχής της στον πόλεμο εναντίον της Καστίλης. Τον 18ο αιώνα η πόλη αναδείχθηκε στο δεύτερο σημαντικότερο αστικό κέντρο της Καταλονίας, βασισμένη στην παραγωγή οινοπνευματωδών και το εμπόριο υφασμάτων. Διατηρούσε εμπορικούς απεσταλμένους σε όλα τα μεγάλα εμπορικά κέντρα της Ευρώπης. 

Κατά τον πόλεμο εναντίον του Ναπολέοντα, τα γαλλικά στρατεύματα εισήλθαν στο Ρέους τον Οκτώβριο του 1809. Το 1843 εκεί έλαβε χώρα το φιλελεύθερο κίνημα των στρατηγών Πριμ και Μιλάνς δελ Μποσκ ενώ εκατό χρόνια μετά, έπεσε στα χέρια του στρατηγού Φράνκο κατά τη διάρκεια του ισπανικού εμφυλίου.

## Παραπομπές


Κατηγορία:Πόλεις της Καταλονίας
Φιντίας

Το όνομα **Φιντίας**  μπορεί να  αναφέρεται στις εξής προσωπικότητες:

## Φιλόσοφοι
*Δάμων και Φιντίας (πυθαγόρειοι)

## Μουσική
*Δάμων και Φιντίας (συγκρότημα)

## Αρχαιοελληνική Αγγειογραφία
*Φιντίας (αγγειογράφος)

## Πολιτικοί
*Φιντίας (τύραννος), τύραννος του Ακράγαντα 

Κατηγορία:Αποσαφηνίσεις ονομάτων
Myst V: End of Ages

Το ***Myst V: End of Ages*** είναι βιντεοπαιχνίδι περιπέτειας του 2005, και το πέμπτο και τελευταίο της σειράς *[[Myst]]*. Το παιχνίδι αναπτύχθηκε από την Cyan Worlds, που δημοσιεύθηκε από την Ubisoft, και κυκλοφόρησε για τα Microsoft Windows και Mac OS X πλατφόρμες στις 20 Σεπτεμβρίου, 2005. Όπως και στα προηγούμενα παιχνίδια της σειράς, το *End of Ages* αποτελείται από την πλοήγηση στους κόσμους γνωστό ως «Ages», μέσω της χρήσης από ειδικά βιβλία και στοιχεία που δρουν ως πύλες. Σε κάθε Ages, ο παίκτης λύνει γρίφους και ανακαλύπτει ενδείξεις ιστορία κρύβεται στα Ages ή γραμμένα σε ημερολόγια και τα περιοδικά. Οι ενέργειες του παίκτη στο παιχνίδι αποφασίζει για την τύχη του αρχαίου D'ni πολιτισμού.

Σε μια αναχώρηση από τους προηγούμενους τίτλους της σειράς *Myst*, το *End of Ages* αντικαθιστά τα pre-rendered περιβάλλοντα με κόσμους που παρέχονται σε πραγματικό χρόνο 3D γραφικών, επιτρέποντας στους παίκτες να περιηγηθούν ελεύθερα στα Ages. Τα πρόσωπα των ηθοποιών χαρτογραφήθηκαν ψηφιακά σε τρισδιάστατα μοντέλα των χαρακτήρων για να διατηρήσει τον ρεαλισμό. Η Cyan έδωσε προσοχή στο να κάνει το παιχνίδι πιο προσιτό στους νέους παίκτες με την προσθήκη πολλαπλών μεθόδων πλοήγησης και μια φωτογραφική μηχανή στο παιχνίδι. Το *Myst* με δημιουργό τον Rand Miller αποφάσισε να δώσει στους παίκτες τη δυνατότητα να αποφασίσουν τη μοίρα των χαρακτήρων του παιχνιδιού ως ένα δώρο προς τους οπαδούς *Myst*.

Το *End of Ages* είχε θετική αποδοχή μετά το *Revelation*. Παρά τις καταγγελίες, όπως ότι η διαδραστικότητα έχει μειωθεί σε σύγκριση με τα προηγούμενα παιχνίδια και με τα φτωχότερα γραφικά. Οι δημοσιεύσεις, συμπεριλαμβανομένων του Macworld, Computer Gaming World και του The Washington Post κρίνουν το παιχνίδι ως ένα ταιριαστό τέλος της σειράς, μετά το τέλος του *Revelation*. Η Cyan ανακοίνωσε το τέλος της ανάπτυξης λογισμικού και την απόλυση των περισσότερων υπαλλήλων της, αλλά ήταν σε θέση να επαναπροσλάβει αρκετούς από την ομάδα ανάπτυξης λίγες εβδομάδες αργότερα. Συμπεριλαμβανομένων μέχρι το τέλος των πωλήσεων του *Myst V*, το franchise *Myst* είχε πουλήσει πάνω από 12 εκατομμύρια αντίτυπα από το Νοέμβριο του 2007.

## Παραπομπές


Κατηγορία:Myst
Κατηγορία:Βιντεοπαιχνίδια του 2005
Κατηγορία:Βιντεοπαιχνίδια περιπέτειας πρώτου προσώπου
Κατηγορία:Βιντεοπαιχνίδια της Cyan Worlds
Κατηγορία:Βιντεοπαιχνίδια της Ubisoft
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια των Mac OS
Νόρα Κατσέλη

Η **Νόρα (Ελεωνόρα) Κατσέλη** ( Αθήνα ,15 Σεπτεμβρίου 1946) είναι Ελληνίδα ηθοποιός και εκλεγμένη βουλευτής.

## Βιογραφία
Είχε μητέρα την ηθοποιό Αλέκα Κατσέλη, πατέρα τον σκηνοθέτη Πέλο Κατσέλη και αδελφή την πολιτικό και οικονομολόγο Λούκα Κατσέλη.  Ασχολήθηκε με την πολιτική και υπήρξε εκλεγμένη βουλευτής στη Β' Αθήνας. Μετά ασχολήθηκε με το θέατρο και την ηθοποιία. 

## Προσωπική ζωή
*Ηταν παντρεμένη με τον Νάσο Καλογερόπουλο από το 1981 έως τον θάνατό του το 2025 ,με τον οποίο απέκτησε μία κόρη την Σάντρα*

## Φιλμογραφία

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε η Κατσέλη ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Βουλευτές Β΄ Αθηνών
Κατηγορία:Ελληνίδες ηθοποιοί κινηματογράφου
Μασάντα

Η **Μασάντα** (εβραϊκά: מצדה, «φρούριο») είναι αρχαίο οχυρωματικό έργο στη Νότια Περιοχή του Ισραήλ, πάνω σε ένα απομονωμένο βραχώδες υψίπεδο κοντά στη Νεκρά Θάλασσα, στο ανατολικό άκρο της ερήμου της Ιουδαίας. Ο Ηρώδης ο Μέγας έχτισε ανάκτορα για τον ίδιο στην κορυφή του υψώματος και οχύρωσε τη Μασάντα ανάμεσα στο 37 και 31 π.Χ.. Σύμφωνα με τον Ιώσηπο, η Πολιορκία της Μασάντα από τα ρωμαϊκά στρατεύματα στο τέλος του Πρώτου Ιουδαϊκού Πολέμου έληξε με μαζική αυτοκτονία των 960 Σικάριων επαναστατών και των οικογενειών τους που κρύβονταν εκεί. 

Η Μασάντα είναι ένας από τους πιο δημοφιλείς τουριστικούς προορισμούς στο Ισραήλ.

## Παραπομπές


Κατηγορία:Μνημεία Παγκόσμιας Κληρονομιάς στο Ισραήλ
Κατηγορία:Κάστρα στο Ισραήλ
Κατηγορία:Αρχαίοι εβραϊκοί οικισμοί της Ιουδαίας
Ένα τανκς... στο κρεβάτι μου

Το ***Ένα τανκς... στο κρεβάτι μου*** είναι μία κωμική, αισθηματική, ταινία του ελληνικού κινηματογράφου, που γυρίστηκε το 1975, από τη Φίνος Φιλμ, σε σενάριο και σκηνοθεσία Γιάννη Δαλιανίδη. 

Η ταινία είναι μια πολιτική σάτιρα για τα χρόνια της δικτατορίας.

## Πλοκή
Η ταινία τοποθετείται στις αρχές του 1967. Ο Κώστας είναι ένας νομοταγής πολίτης, ένας ήσυχος άνθρωπος που μένει με τη μητέρα του, την αδελφή του, την Καίτη και τον μικρότερο αδελφό του, τον Γιώργο, ο οποίος είναι φοιτητής. 

Ο Κώστας εργάζεται νυχθημερόν στο ψιλικατζίδικό του, βιώνοντας την καθημερινότητα και την αναταραχή της εποχής. Είναι ερωτευμένος με την Ελένη και θέλει να την παντρευτεί, αλλά πρώτα πρέπει να αρραβωνιαστεί η Καίτη με τον Λεωνίδα, ο οποίος είναι δεξιών πεποιθήσεων. 

Ο Κώστας αναγκάζεται να πάει με τα νερά των κρατούντων, μετά το πραξικόπημα της 21ης Απριλίου, κρεμάει και ξεκρεμάει, λοιπόν εικόνες: του βασιλιά, του Παπαδόπουλου κλπ, από την άλλη ο Γιώργος, ο αδελφός του, γίνεται μέλος μιας αντιδικτατορικής οργάνωσης που βάζει βόμβες. Η παράνομη δράση του αδελφού τον βάζει σε μπελάδες. 

Στην εξέγερση του Πολυτεχνείου, ο Κώστας θα τραυματιστεί, αλλά μετά την επάνοδο της Δημοκρατίας, τα βάσανά του θα λάβουν τέλος, και θα παντρευτεί την αγαπημένη του, την Ελένη.

## Διανομή
*Κώστας Βουτσάς... Κώστας Παπαδήμας**'
*[[Ελένη Μαυρομάτη]]... Ελένη**'
*Καίτη Ιμπροχώρη... Καίτη Παπαδήμα**'
*[[Κούλα Αγαγιώτου]]... Δωροθέα Παπαδήμα**'
*Γιάννης Πετρόπουλος... Γιώργος Παπαδήμας**'
*[[Θόδωρος Ντόβας]]... Λεωνίδας**'
*Τάσος Ραμσής
*Ειρήνη Κουμαριανού
*Λίνα Κρασσά
*Γιώργος Ζαϊφίδης... συνταγματάρχης Χατζημανέας**

## Πληροφορίες
Η ταινία προβλήθηκε στις αίθουσες Πειραιά, Αθηνών και προαστίων, το 1975, έκοψε συνολικά 85.860 εισιτήρια, καταλαμβάνοντας την 3η θέση, από τις 47, στη σχετική λίστα.

Πρόκειται περί λαϊκής κωμωδίας, που πετυχαίνει να σχολιάζει ανάλαφρα την εποχή και τα άσχημα βιώματα των ανθρώπων.
## Παραπομπές

## Εξωτερικοί σύνδεσμοι

*Finos Film, ''Ένα Τανκς Στο Κρεβάτι Μου(1975)''
*Ένα τανκς στο κρεβάτι μου στο 90lepta.com 
* Ena tanks sto... krevvati mou στο IMDb
*Ένα Τανκς Στο Κρεβάτι Μου(1975) στο Cine.gr 

Κατηγορία:Ταινίες του 1975
Κατηγορία:Ελληνικές ταινίες της δεκαετίας 1970
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ελληνικές αισθηματικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ελληνόφωνες ταινίες
Κατηγορία:Ελληνικές σατιρικές ταινίες
Κονάκι Μπέη Σεκεριά

Το **Κονάκι Μπέη Σεκεριά** είναι οθωμανικό κτίριο η ανέγερση του οποίου χρονολογείται προ του 1893, ενώ βρίσκεται επί του αριθμού 15 της Οδού Αποκορώνου, στο Ηράκλειο της Κρήτης. 

## Ιστορία
Κατά τη διάρκεια της οθωμανικής περιόδου, η περιοχή όπου το κτίριο είναι κτισμένο ήταν γνωστή ως *Μπαλτά Τζαμί*. Ο τελευταίος γνωστός ιδιοκτήτης του ήταν ο Σουλεϊμάν Χατζή Τζεμαληζαντέ ή Γεωργιαδάκης. Το κτήριο αντιπροσωπεύει εκλεκτικιστικό αρχιτεκτονικό στύλ που υπήρχε στην πόλη τις τελευταίες δεκαετίες του 19ου και αρχές 20ου αιώνα. Η αρχιτεκτονική του έχει μίξη βαλκανικής αρχιτεκτονικής αλλά και νεοκλασικισμό. Η κάτοψη έχει σχήμα παραλληλόγραμμο και η όψη του έχει συμμετρία όπου τονίζεται  ο εξώστης-σαχνισιά. Η στέγη είναι ξύλινη κεραμοσκεπή. Το μνημείο συντηρήθηκε το 1988 και λειτουργούσε για κάποια χρόνια ως ωδείο.  

## Φωτοθήκη


Αρχείο:20140827 Konaki Mpei Sekeria Sekeriadaki Hrakleio Krhth Greece.jpg|Άποψη της προσόψεως του κτιρίου.
Αρχείο:20140827 Konaki Mpei Sekeria Sekeriadaki topview Hrakleio Krhth Greece.jpg|Πανοραμική άποψη του προαυλίου χώρου και της προσόψεως του κτιρίου.



## Παραπομπές



Κατηγορία:Οθωμανική αρχιτεκτονική στην Ελλάδα
Κατηγορία:Κτίρια και κατασκευές στο Ηράκλειο
Accept (άλμπουμ)

***Accept*** είναι ο τίτλος του πρώτου και ομώνυμου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 16 Ιανουαρίου του 1979 μέσω της δισκογραφικής εταιρείας «Brain Metronome GmbH Records».

## Ιστορία του δίσκου
Το πρώτο άλμπουμ των Accept ηχογραφήθηκε στο «Delta-Studio» του Ουίλστερ της Γερμανίας, τον Σεπτέμβριο και τον Δεκέμβριο του 1978. Η σύνθεση του συγκροτήματος αποτελούνταν από τον τραγουδιστή Ούντο Ντιρκσνάιντερ, τους κιθαρίστες Βολφ Χόφμαν και Γιοργκ Φίσερ, τον μπασίστα Πέτερ Μπάλτες και τον ντράμερ Φρανκ Φρίντριχ, ο οποίος αποχώρησε από τους Accept μετά το πέρας των ηχογραφήσεων και πριν την κυκλοφορία του δίσκου, δίνοντας τη θέση του στον Στέφαν Κάουφμαν. Εκτός του Ντιρκσνάιντερ, κύρια φωνητικά ανέλαβε και ο Μπάλτες για τα τραγούδια «*Seawinds*» και «*Sounds of War*».

Κατά την κυκλοφορία του, το «*Accept*» πούλησε τρεις χιλιάδες αντίτυπα και το συγκρότημα περιόδευσε για την προώθηση του στη Γερμανία, την Ολλανδία, τη Γαλλία και το Βέλγιο.

Η παραγωγή του άλμπουμ ήταν ιδιαίτερα χαμηλού επιπέδου και οι βαθμολογίες του ήταν χαμηλές, με το «Allmusic» να του δίνει 1,5 αστέρι με άριστα τα 5, χαρακτηρίζοντας το χωλό και ότι «θα έπρεπε να το κατέχουν μόνο οι φανατικοί οπαδοί του συγκροτήματος».

## Τραγούδια του δίσκου
**1. Lady Lou** *(Dirkschneider, Baltes, Hoffmann, Fischer, Friedrich)* - 3:02
**2. Tired of Me** *(Dirkschneider, Baltes, Hoffmann, Fischer, Friedrich)* - 3:15
**3. Seawinds** *(Dirkschneider, Baltes, Hoffmann, Fischer, Friedrich)* - 4:32
**4. Take Him in My Heart** *(Dirkschneider, Baltes, Hoffmann, Fischer, Friedrich)* - 3:32
**5. Sounds of War** *(Dirkschneider, Baltes, Hoffmann, Fischer, Friedrich)* - 4:38
**6. Free Me Now** *(Dirkschneider, Baltes, Hoffmann, Fischer, Friedrich)* - 3:02
**7. Glad to Be Alone** *(Dirkschneider, Baltes, Hoffmann, Fischer, Friedrich)* - 5:14
**8. That's Rock 'n' Roll** *(Dirkschneider, Baltes, Hoffmann, Fischer, Friedrich)* - 2:53
**9. Helldriver** *(Dirkschneider, Baltes, Hoffmann, Fischer, Friedrich)* - 2:42
**10. Street Fighter** *(Dirkschneider, Baltes, Hoffmann, Fischer, Friedrich)* - 3:28

## Τα μέλη των Accept
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Γιοργκ Φίσερ]]** - κιθάρα
* **[[Πέτερ Μπάλτες]]** - μπάσο, φωνητικά
* **Φρανκ Φρίντριχ** - τύμπανα

## Παραπομπές


## Πηγές
* Accept - Accept | Songs, Reviews, Credits, Awards | AllMusic
* Accept - Accept - Metal Storm
* starling.rinet.ru - Accept

Κατηγορία:Άλμπουμ του 1979
Κατηγορία:Άλμπουμ των Accept
Λα Μπιζμπάλ

Η **Λα Μπιζμπάλ του Ενπορδά** () είναι κωμόπολη της επαρχίας της Ζιρόνα στην Καταλονία. Είναι πρωτεύουσα της κομητείας του Άνω Ενπορδά και η κύρια οικονομική δραστηριότητα της περιοχής της είναι η αγγειοπλαστική και η βιομηχανική παραγωγή κεραμικών ενώ φιλοξενεί και το Αρχείο της Κομητείας του Κάτω Ενπορδά.

## Παραπομπές


Κατηγορία:Πόλεις της Καταλονίας
Σαν Φελίου δε Λιοβρεγάτ

Το **Σαν Φελίου δε Λιοβρεγάτ** (*Sant Feliu de Llobregat* στα καταλανικά)είναι κωμόπολη της επαρχίας της Βαρκελώνης στην Καταλονία, πρωτεύουσα της κομητείας του Κάτω Λιοβρεγάτ.

## Παραπομπές


Κατηγορία:Πόλεις της Καταλονίας
Αρτίγας

Το **Αρτίγας** (, ) είναι η πρωτεύουσα του διαμερίσματος Αρτίγας της Ουρουγουάης. Το όνομά του προέρχεται από τον εθνικό ήρωα Χοσέ Χερβάσιο Αρτίγας, ο οποίος πολέμησε για την απελευθέρωση του ποταμός του ασημιού (Ρίο ντε λα Πλάτα). Από την απογραφή του 2011, είναι η ενδέκατη πιο πυκνοκατοικημένη πόλη της χώρας.

Η πόλη βρίσκεται στα σύνορα με τη Βραζιλία, χωρισμένη από μια γέφυρα από την πόλη Κουαραΐ της πολιτείας Ρίο Γκράντε ντο Σουλ της Βραζιλίας. Είναι η πιο μακρινή πόλη από την πρωτεύουσα της Ουρουγουάης, Μοντεβιδέο, όντας 600 χιλιόμετρα μακριά.

Ιδρύθηκε στις 12 Σεπτεμβρίου 1852 από τον Δον Κάρλος Καταλά.

Το Αρτίγας είναι κέντρο για να ανταλλάξει τις καλλιέργειες σιτηρών (πρώτα καλαμπόκι) με την Αργεντινή και τη Βραζιλία. Ο σιδηροδρομικός σταθμός και, από το 1973, το αεροδρόμιο επικεντρώθηκαν σε αυτό το εμπόριο.

Τα βουνά στην περιοχή περιέχουν σημαντικές ποσότητες πολύτιμων λίθων (ειδικά αχάτης και αμέθυστος), οι οποίες βρέθηκαν αρχικά το 1860, από όταν η μεταλλεία έχει συμβεί. Τα αναμνηστικά και χειροτεχνήματα κατασκευάζονται με αυτούς τους πολύτιμους λίθους στο Αρτίγας και εξάγονται ευρέως.

Το 2011 είχε πληθυσμό περίπου 40.658 κατοίκους.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ουρουγουάης
Νεάνθης ο Κυζικηνός

Ο **Νεάνθης ο Κυζικηνός**, μαθητής του ρήτορα Φιλίσκου του Μιλήσιου, υπήρξε πολυγραφότατος συγγραφέας περί τα μέσα του 3ου π.Χ. αιώνα. 

Από τα συγγράμματά του είναι γνωστά σήμερα τα εξής: .
 
Το σπουδαιότερο έργο του πάντως, αυτό που τον έκανε ευρύτατα γνωστό, ήταν το *Περί ενδόξων ανδρών*, μια συλλογή βιογραφικών στοιχείων και ανεκδότων από την ζωή επιφανών προσώπων. Από τα διασωθέντα αποσπάσματα μαθαίνουμε ότι ο Πλάτων πέθανε σε ηλικία 84 ετών και ότι λεγόταν έτσι επειδή είχε μέτωπο πλατύ· ότι ο Σοφοκλής πέθανε επίσης σε μεγάλη ηλικία πνιγμένος από μια ρώγα σταφύλι· ότι τον Ηράκλειτο τον κατασπάραξαν - ζωντανό ακόμη - τα σκυλιά *(κυνόβρωτος γενέσθαι)*· ότι ο Τίμων πέφτοντας από μια αχλαδιά χτύπησε άσχημα στο πόδι και αρνούμενος να πάει σε γιατρό έπαθε γάγγραινα και πέθανε.Υπήρχαν επίσης πληροφορίες για τον Επίχαρμο, τον Περίανδρο και τον Αντισθένη.

Σε άλλα έργα του ο Νεάνθης αναφερόταν στον  Εμπεδοκλή και τον Πυθαγόρα (που τον θεωρούσε φοινικικής καταγωγής και υποστήριζε ότι ο πατέρας του ήταν Σύρος έμπορος από την Τύρο εγκατεστημένος στη Σάμο), ενώ στο  *Περί τελετών* έδινε μια διαφορετική ιστορία του καθαρμού της Αθήνας από το *[[Κυλώνειο άγος|Κυλώνειον άγος]]*. Αντίθετα από την επικρατούσα εκδοχή, υποστήριζε ότι ο Επιμενίδης (που είχε αναλάβει τον εξαγνισμό της πόλης) δεν ζήτησε να γίνουν θυσίες ζώων, αλλά ανθρωποθυσία. Ο *Κρατίνος*, ένας πανέμορφος νέος, προσφέρθηκε τότε εθελοντικά να θυσιασθεί για την σωτηρία της Αθήνας και αμέσως στον θάνατο τον ακολούθησε και ο εραστής του *Αριστόδημος* (εκδοχή που ο Πολέμων απέρριπτε ως αναληθή και φανταστική, όπως και πολλές άλλες απόψεις του Νεάνθη, στο πολεμικό του βιβλίο με τίτλο **). 
 
Από τα έργα του Νεάνθη διασώθηκαν συνολικά 36 αποσπάσματα. Αναφέρονται κυρίως από τον Αθήναιο και τον Διογένη τον Λαέρτιο, αλλά και από τον Πλούταρχο, τον Στράβωνα, τον Παρθένιο, τον Κλήμη τον Αλεξανδρέα, τον Πορφύριο, τον Φαβωρίνο, τον Στέφανο τον Βυζάντιο κ.ά.

Ορισμένα πάντως έργα ενδεχομένως δεν ανήκαν στον Νεάνθη τον Κυζικηνό, αλλά σε κάποιον άλλο *Νεάνθη ρητοροδιδάσκαλο* που έζησε λίγο νωρίτερα γύρω στα 300 π.Χ.  

## Παραπομπές


κατηγορία:Αρχαίοι Έλληνες ιστορικοί
κατηγορία:Αρχαίοι Έλληνες ρήτορες
κατηγορία:Αρχαίοι Κυζικηνοί
Μπομπ Κούλικ

Ο **Μπομπ Κούλικ** (αγγλ. *Bob Kulick*) ήταν Αμερικανός κιθαρίστας και μουσικός παραγωγός της hard rock μουσικής σκηνής, γνωστός για την συμμετοχή του στο συγκρότημα των KISS. Είναι αδελφός του πρώην κιθαρίστα των KISS, Μπρους Κούλικ.

## Βιογραφία
Ο Μπομπ Κούλικ γεννήθηκε το 1950 στο Μπρούκλιν της Νέας Υόρκης.
Το 1973 έκανε οντισιόν για να ενταχθεί στους Kiss, αλλά η θέση τελικά καταλήφθηκε από τον Έις Φρίλι. Αργότερα συνεργάστηκε με το συγκρότημα για τον δίσκο "*[[Alive II]]*", ηχογραφώντας μαζί τους τρία νέα στούντιο κομμάτια, τα "*All American Man*", "*Larger Than Life*" και "*Rockin' in the U.S.A*". Επίσης, έπαιξε στο "*Naked City*" από τον δίσκο "*[[Unmasked]]*", όπως και στο "*[[Creatures of the Night]]*" του 1982.
Το 1972, είχε συμμετάσχει στο άλμπουμ "*Good Times A'Comin' *" των Hookfoot και μέχρι τα τέλη της δεκαετίας του '70 συνεργάστηκε με ονόματα όπως ο Λου Ριντ, ο Meat Loaf, κ.α.. Το 1980 σχημάτισε τους Balance μαζί με τον κιμπορντίστα Νταγκ Κατσαρό, το ντράμερ Τσακ Μπούρτζι, τον μπασίστα Ντένις Φέλντμαν και τον τραγουδιστή Πέπι Κάστρο. Το ομώνυμο άλμπουμ του συγκροτήματος δεν κατάφερε να μπει στο Top-100 του Billboard, παρά την Top-30 επιτυχία του σινγκλ "*Breaking Away*". Το επόμενο σινγκλ, "*Breaking Away*" έφθασε στο # 58, αλλά το συγκρότημα αντιμετώπισε προβλήματα με την "CBS Records" για την κυκλοφορία του άλμπουμ "*In For The Count*", οδηγώντας τον Κούλικ σε αποχώρηση.
Ο κιθαρίστας συμμετείχε στο ομώνυμο άλμπουμ του Μάικλ Μπόλτον το 1983 και έπαιξε στο πρότζεκτ Skull και το μοναδικό τους άλμπουμ με τίτλο "*No Bones About It*", στις αρχές της δεκαετίας του '90. Ο Κούλικ εντάχθηκε στους W.A.S.P. και ηχογράφησε μαζί τους, τους δίσκους "*[[The Crimson Idol]]*" το 1992 και "*[[Still Not Black Enough]]*" το 1995, χωρίς όμως να περιοδεύσει με το συγκρότημα.
Το 1996 σχημάτισε τους Murderer's Row, κυκλοφορώντας το ομώνυμο άλμπουμ και έκτοτε συμμετείχε σε διάφορα συγκροτήματα όπως οι Blackthorne, οι Observation Balloon, ενώ έκανε την παραγωγή σε κυκλοφορίες των Motörhead, Νταϊάνα Ρος, Kiss, κ.α.

Ο Μπομπ Κούλικ απεβίωσε σε ηλικία 70 ετών την 28η Μαΐου 2020.

## Δισκογραφία

## Παραπομπές


## Πηγές
* Bob Kulick | Biography | AllMusic
* Bob Kulick Discography at Discogs
* Bob Kulick interview: Legendary guitarist, producer talks Kiss, Meat Loaf, more
* Bob Kulick - Encyclopaedia Metallum: The Metal Archives

Κατηγορία:Αμερικανοί κιθαρίστες
Κατηγορία:Αμερικανοί μουσικοί
Νικόλαος Κώττας

Ο **Νικόλαος Κώττας** του Γεωργίου (1885 - 8 Μαρτίου 1981) ήταν Έλληνας δικηγόρος και πολιτικός. 

## Βιογραφία
Γεννήθηκε στη Ραβνά (Πετροκέρασα) Θεσσαλονίκης. Κατά τον Μακεδονικό Αγώνα υπηρέτησε ως δάσκαλος.
Σπούδασε Νομικά στο Πανεπιστήμιο των Αθηνών. Εργάστηκε ως δικηγόρος από το 1917 ως το 1956 στη Θεσσαλονίκη. Υπήρξε διευθυντής και αρθρογράφος στην βορειοελλαδίτικη εφημερίδα "Πάλη".
Την περίοδο 1922-24 ήταν δημοτικός σύμβουλος Θεσσαλονίκης και αργότερα ιδρυτικό μέλος της ΧΑΝΘ.

Στις εκλογές του 1932 εξελέγη βουλευτής Θεσσαλονίκης με το Λαϊκό Κόμμα και επανεξελέγη το 1935, το 1936 και το 1946.

Ανέλαβε υπουργός Γενικός Διοικητής Βορείου Ελλάδος από τις 25 Απριλίου 1946 ως την παραίτησή του, στις 4 Νοεμβρίου 1946.

Πέθανε πλήρης ημερών στις 8 Μαρτίου 1981 και η κηδεία του έγινε στις 9 Μαρτίου στη γενέτειρά του, τα Πετροκέρασα Θεσσαλονίκης.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Γενικοί Διοικητές Βορείου Ελλάδος
Κατηγορία:Έλληνες δικηγόροι του 19ου αιώνα
Κατηγορία:Μακεδονομάχοι
Πρωτοβουλία των έξι

Η **Κίνηση των έξι** για την ειρήνη και το διεθνή αφοπλισμό υπήρξε μια διεθνής πολιτική κίνηση στην οποία πρωτοστάτησαν οι ηγέτες έξι χωρών της υφηλίου, με στόχο τον περιορισμό των εξοπλισμών και την προώθηση των ειρηνευτικών διαδικασιών μεταξύ εμπολέμων κρατών. Θεωρείται ότι η κίνηση σημειώθηκε ως αντιστάθμισμα κατά της πολιτικής των Ηνωμένων Πολιτειών και της Σοβιετικής Ένωσης, που είχαν εμπλακεί σε μια διελκυνστίδα ανταγωνισμού μέσω του «προγράμματος του πολέμου των άστρων» και άλλων διαφορών τους, οι οποίες είχαν καταστήσει επισφαλή τη διεθνή σταθερότητα. Στην πρωτοβουλία μετείχαν οι πρωθυπουργοί της Ελλάδας Ανδρέας Παπανδρέου, της Σουηδίας Ούλοφ Πάλμε, της Ινδίας Ίντιρα Γκάντι και οι πρόεδροι του Μεξικού Μιγέλ ντε λα Μαδρίδ, της Αργεντινής Ραούλ Αλφονσίν και της Τανζανίας Τζούλιους Νυερέρε. Η πρωτοβουλία αναγγέλθηκε επίσημα στις 22 Μαΐου του 1984, αλλά πολύ σύντομα δέχθηκε δυο σοβαρά πλήγματα με την απώλεια αφενός της Ίντιρα Γκάντι που δολοφονήθηκε τον Οκτώβριο της ίδιας χρονιάς (αντικαταστάθηκε προσωρινά από το γιο της Ρατζίβ Γκάντι), αφετέρου του Πάλμε που δολοφονήθηκε τον Φεβρουάριο του 1986. Παρά το αγαθό των προθέσεών τους, οι έξι ηγέτες δεν κατάφεραν να πετύχουν πολλά στην κατεύθυνση του στόχου τους, αφού η κυριαρχία του ψυχρού πολέμου σε συνδυασμό με τα συμφέροντα και τις επιμέρους διεκδικήσεις που επικρατούσαν καθόλη τη διάρκεια της δεκαετίας του 1980 δεν επέτρεψαν τη δικαίωση των προσδοκιών τους.

## Παραπομπές


## Πηγή
* Φοίβος Οικονομίδης, "Ιστορικά" (ηλεκτρονική έκδοση της εφημερίδας *Ελευθεροτυπία*)

Κατηγορία:Πολιτική
Κατηγορία:Διπλωματία
Γιώργος Αγγελόπουλος (τερματοφύλακας)

Ο **Γιώργος Αγγελόπουλος** (γεν. Αγρίδι Γορτυνίας, 18 Ιανουαρίου 1952, ύψος 1,80 μ.) είναι παλαίμαχος ποδοσφαιριστής που αγωνίσθηκε στη θέση του τερματοφύλακα, με πολυετή καριέρα στις εθνικές κατηγορίες.
Κατέχει το δεύτερο καλύτερο ρεκόρ συμμετοχών όλων των εποχών με 600 επίσημες παρουσίες, μόλις τέσσερις λιγότερες από τον Γιάννη Δαμανάκη
Ξεκίνησε τον αθλητισμό από την ερασιτεχνική ομάδα του Τριφυλλιακού Ε.Π.Σ. Αθηνών, παίζοντας από το 1965 μέχρι το 1970 οπότε μεταγράφηκε στο Αιγάλεω, όπου είχε συμπαίκτες τους τερματοφύλακες Ντουντούμη και Πουπάκη και η ομάδα κατάκτησε την 4η θέση του πρωταθλήματος της Α΄Εθνικής. Ακολούθως μεταγράφηκε στον ΠΑΟ Ρουφ και μετά στον Πανελευσινιακό με τους οποίους έπαιξε στη Β΄Εθνική έως το 1978, οπότε μεταπήδησε στην Καλλιθέα. Κατόπιν πήγε στον Αθηναϊκό με τον οποίο κέρδισε την άνοδο στην Α΄Εθνική (1990). Πρωτάθλημα Β΄ Εθνικής είχε κερδίσει και με την ομάδα της Ελευσίνας το 1975, όμως την άνοδο πήρε κατόπιν δικαστικής διαμάχης ο Παναιτωλικός. Τερμάτισε την πολύχρονη σταδιοδρομία του στα 1994 αγωνιζόμενος με τα χρώματα του Φοίνικα Καλλιθέας. Ασχολείται με εκγύμναση τερματοφυλάκων σε ερασιτεχνικούς συλλόγους.

## Πηγές
* "40 χρόνια ποδόσφαιρο και ΠΡΟ-ΠΟ", έκδοση εφημερίδας "Προπόραμα", Αθήνα, 2000.
* Γεώργιος Παγιωτέλης, "Το Έπος της Α΄Εθνικής" (περιοδικό "ΟΙ ΠΑΓΚΟΣΜΙΟΙ", τεύχη ετών 1994-1996)
* Διεθνής στατιστική ιστοσελίδα

## Παραπομπές


Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Γ.Σ. Καλλιθέας
Μαρκ Πέτγουεϊ

Ο **Μαρκ Πέτγουεϊ** ήταν Αμερικανός καλαθοσφαιριστής που αγωνιζόταν στη θέση του φόργουορντ (ύψος 2,03 μ.). Ήρθε στην Ελλάδα προς τα τέλη της δεκαετίας του 1980, για λογαριασμό του ΠΑΟΚ ως δεύτερος ξένος παίκτης για τους ευρωπαϊκούς αγώνες της περιόδου 1987-88. Προηγουμένως αγωνιζόταν στη Γαλλική Τουλούζ. Στη συνέχεια μεταγράφηκε στον Απόλλωνα Πατρών με τον οποίο πραγματοποίησε το ντεμπούτο του στο ελληνικό πρωτάθλημα της Α1 Ανδρών. Το καλοκαίρι του 1989 επέστρεψε στη χώρα του. Με μέσο όρο επίτευξης πόντων ανά αγώνα 27,3 πόντους  ήταν ένας από τους κορυφαίους ξένους μπασκετμπολίστες που εμφανίσθηκαν ποτέ στην Ελλάδα. Λίγες μέρες μετά την αναχώρησή του από την Ελλάδα (1989) δολοφονήθηκε από ληστή την ώρα που ο τελευταίος επιχειρούσε να του κλέψει το αυτοκίνητο. Σαν χαρακτήρας ήταν νευρικός κι ευέξαπτος, ενώ διέθετε πλούσια αθλητικά προσόντα όπως η εκρηκτικότητα, η ευστοχία και η αλτικότητα. Τα καρφώματά του κατά τη διάρκεια αγώνων είχαν κάνει ιδιαίτερη αίσθηση

## Πηγές
* "100 χρόνια μπάσκετ" (Έκδοση περιοδικού "Τρίποντο", 1991)
* Αφιέρωμα στον Μαρκ Πέτγουεϊ από τα Χρόνια και Ζαμάνια

## Παραπομπές


Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές ΠΑΟΚ
Κατηγορία:Ξένοι καλαθοσφαιριστές στην Ελλάδα
Νίκος Δαδινόπουλος

Ο **Νίκος Δαδινόπουλος** (7 Οκτωβρίου 1944 - 10 Μαρτίου 2012) ήταν Έλληνας ηθοποιός του σινεμά και της τηλεόρασης.

## Βιογραφία
Γεννήθηκε στην Αθήνα στις 7 Οκτωβρίου (σύμφωνα με τη Μαίρη Ευαγγέλου) του 1944. Ξεκίνησε την καριέρα του στα μέσα της δεκαετίας του 1960, λαμβάνοντας μέρος σε αρκετές ταινίες, ενώ συνέχισε σε πολλά σίριαλ της κρατικής και αργότερα της ιδιωτικής τηλεόρασης. Έγινε ευρύτερα γνωστός τη δεκαετία του 1970 χάρις στη συμμετοχή του στη σειρά *[[Λούνα Παρκ (τηλεοπτική σειρά)|Λούνα Παρκ]]*.

Ήταν παντρεμένος από το 1979 ως το 2004 με τη συμπρωταγωνίστριά του, Μαίρη Ευαγγέλου, με την οποία απέκτησε έναν γιο, τον Άλκη (γενν. 1981), ο οποίος μεταξύ άλλων ασχολείται με τη σκηνοθεσία και είναι αθλητής του βραζιλιάνικου ζίου ζίτσου.

Τα τελευταία χρόνια ζούσε στην Κρήτη, συνεργαζόμενος με το τοπικό ΔΗΠΕΘΕ. Απεβίωσε το 2012 στα Χανιά από προβλήματα υγείας.

## Φιλμογραφία

### Ταινίες

### Βιντεοταινίες

### Τηλεταινίες

### Θέατρο

### Τηλεοπτικό θέατρο

### Τηλεοπτικές σειρές

### Εκπομπές

### Τηλεπαιχνίδια

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Γκρεγκ Κρίστιαν

Ο **Γκρεγκ Κρίστιαν** (*αγγλ. Greg Christian*) είναι Αμερικανός μπασίστας της χέβι μέταλ μουσικής, γνωστός ως πρώην μέλος των Testament, ενώ έχει συμμετάσχει και στο thrash metal συγκρότημα HavocHate.

## Καριέρα
Ο Κρίστιαν εντάχθηκε στο συγκρότημα των Legacy στα 17 του χρόνια. Μετά την ένταξη του Τσακ Μπίλι στο σχήμα το 1986, μετονομάστηκαν σε Testament και κυκλοφόρησαν το πρώτο τους άλμπουμ με τίτλο "*[[The Legacy]]*", τον Απρίλιο του 1987. Ο μπασίστας συμμετείχε στην σύνθεση του τραγουδιού "*Over the Wall*" από το πρώτο άλμπουμ, ενώ ακολούθησαν οι δίσκοι "*[[The New Order]]*" και "*[[Practice What You Preach]]*", ο οποίος μπήκε στο Top-100 του Billboard. Ο ήχος του συγκροτήματος έγινε πιο βαρύς για το "*[[Souls of Black]]*" του 1990, αλλά το "*[[The Ritual]]*" δύο χρόνια αργότερα, παρουσίασε μία πιο εμπορική εικόνα των Testament, αν και έφθασε στο # 55 των αμερικάνικων τσαρτ.
Ο Κρίστιαν αποχώρησε δύο χρόνια μετά την κυκλοφορία του δίσκου "*[[Low (άλμπουμ)|Low]]*" του 1994, αν και συμμετείχε στην σύνθεση δύο τραγουδιών από το άλμπουμ "*[[Demonic]]*" του 1997. Το 2004, έγινε μέλος των HavocHate, με τους οποίους συνεργάστηκε μέχρι το 2011, κυκλοφορώντας τον δίσκο "*Cycle of Pain*" τον Φεβρουάριο του 2005.
Την ίδια περίοδο επέστρεψε στους Testament ηχογραφώντας το άλμπουμ "*[[Live in London (άλμπουμ των Testament)|Live in London]]*" το 2005, ενώ μέχρι το 2012 κυκλοφόρησαν τα στούντιο άλμπουμ "*[[The Formation of Damnation]]*" και "*[[Dark Roots of Earth]]*", γνωρίζοντας την μεγαλύτερη επιτυχία της καριέρας τους με το δεύτερο, αφού έφθασε στο # 12 του Billboard.
Ο Κρίστιαν αποχώρησε από το συγκρότημα τον Ιανουάριο του 2014, δίνοντας την θέση του στον Στιβ ντι Τζόρτζιο.

## Δισκογραφία

## Πηγές
* greg christian | T e s t a m e n t L e g i o n s . c o m
* Testament - Biography | Billboard 
* Greg Christian - Encyclopaedia Metallum: The Metal Archives

Κατηγορία:Μπασίστες
Κατηγορία:Ροκ μουσικοί